Dean Martin

Dean Paul Martin (født Dino Paul Crocetti; født 7. juni 1917 i Steubenville, Ohio, død 25. desember 1995 Beverly Hills, California) var en amerikansk skuespiller, musiker, programleder og sanger.
Martin var sammen med Frank Sinatra, Peter Lawford, Joey Bishop og Sammy Davis jr. i gruppa The Rat Pack. Martin spilte i flere filmkomedier sammen med Jerry Lewis i 1940- og 1950-årene.
Martin har tre stjerner på Hollywood Walk of Fame for sin innsats innen film, musikk og TV.
Blant hans best kjente sanger finnes «Ain't That a Kick in the Head?», «Memories Are Made of This», «That's Amore», «Everybody Loves Somebody», «You're Nobody till Somebody Loves You», «Sway» og «Volare».


== Liv og virke ==


=== Bakgrunn ===
Han ble født Dino Paul Crocetti i en italiensk-amerikansk familie. Ved 16 års alder sluttet han på skolen og tok en rekke kortvarige jobber, og var blant annet bokser. På skolen var han blitt mobbet for sin engelsk, ettersom han i oppveksten hadde fått en italiensk aksent. Han endret sitt navn og begynte uten noen særlig suksess å synge på nattklubber i New York.


=== Karriere ===
I 1946 hadde han sin første fremtreden sammen med Jerry Lewis, og de fortsatte med et vellykket samarabeid med komikertilsnitt. I 1949 var de med om sin første film, My Friend Irma og i 1951 gjorde de suksess med filmen At War with the Army. Den kom til å bli modellen for deres følgende tretten filmer. Deres samarbeide varte til 1956, og omfattet også et fjernsynsshow, The Colgate Comedy Hour.
Tidlig i 1960-årene ble Martin medlem av The Rat Pack og medvirket i flere filmer med dem, blant annet Elleve om kuppet (1960) og Robin and the 7 Hoods (1964). Han innspilte også en rekke filmer som den hemmelige agent Matt Helm, og hadde også i perioden 1965–1974 et eget TV-show, The Dean Martin Show på National Broadcasting Company (NBC) og deretter underholdningsprogrammet The Dean Martin Celebrity Roast årene 1974-1984. 
Martins sviktende helse tvang ham i slutten av 1970-årene å begrense sine opptredener. Sammenlagt medvirkete Martin i 58 filmer.
Dean Martin har tre stjerner på Hollywood Walk of Fame.


=== Privatliv ===
Martin var gift tre ganger, først fra 1941 med Elizabeth Anne Betty McDonald, de fikk fire barn Craig Martin (1942), Claudia Martin (1944–2001) Gail Martin (1945) og Deana Martin (1948). Ektefellene skilte seg i 1949 og Dean Martin fikk omsorgen for barna. Martins andre hustru var Jeanne Biegger, de var gift i 24 år (1949–1973) og fikk tre barn Dean Paul Martin (1951–1987), Ricci Martin (1953–2016) og Gina Martin (1956). Gjennom datteren Gina ble Martin svigerfar til Carl Wilson i The Beach Boys. Under sønnen Dean Pauls ekteskap med Dorothy Hamill og Olivia Hussey ble han også svigerfar til dem. Martins tredje ekteskap, med Catherine Hawn, varte i tre år (1973–1976).


== Diskografi ==


=== Sanger (i utvalg) ===
Topp 25 på Billboard Hot 100
1948: «That Certain Party» (med Jerry Lewis) (#22)
1949: «Powder Your Face with Sunshine (Smile, Smile, Smile)» (#10)
1950: «I'll Always Love You» (#11)
1951: «If (They Made Me a King)» (#14)
1952: «You Belong to Me» (#12)
1953: «Love Me, Love Me» (#25)
1953: «That's Amore» (#2)
1954: «I'd Cry Like a Baby» (#21)
1954: «Sway» (#15)
1954: «Money Burns a Hole in My Pocket» (B-siden av «Sway») (#23)
1955: «Memories Are Made of This» (#1)
1955: «Standing on the Corner» (#22)
1958: «Return to Me» (#4)
1958: «Nel blu dipinto di blu|Volare») (#12)
1964: «Everybody Loves Somebody» (#1)
1964: «The Door Is Still Open to My Heart» (#6)
1964: «You’re Nobody till Somebody Loves You» (#25)
1965: «Send Me the Pillow That You Dream On» (#22)
1965: «Houston» (#21)
1965: «I Will» (#10)


=== Studioalbum ===


== Referanser ==


== Eksterne lenker ==
Offisielt nettsted 
(en) Dean Martin – kategori av bilder, video eller lyd på Commons 
(en) Dean Martin – galleri av bilder, video eller lyd på Commons 
(en) Dean Martin på Internet Movie Database 
(sv) Dean Martin i Svensk Filmdatabas 
(da) Dean Martin på Filmdatabasen 
(da) Dean Martin på Scope 
(fr) Dean Martin på Allociné 
(en) Dean Martin på AllMovie 
(en) Dean Martin hos Turner Classic Movies 
(en) Dean Martin hos Rotten Tomatoes 
(en) Dean Martin hos The Movie Database 
(en) Dean Martin på Apple Music 
(en) Dean Martin på Discogs 
(en) Dean Martin på MusicBrainz 
(en) Dean Martin på SoundCloud 
(en) Dean Martin på Spotify 
(en) Dean Martin på Last.fm 
(en) Dean Martin på Genius — sangtekster 
(en) Dean Martin på AllMusic 
Dean Martin på Twitter 
Dean Martin på Facebook 
Dean Martin på Instagram 
Dean Martin på YouTube 
Dean Martin på YouTube 
Dean Martin på Myspace